Hupei 湖北, húběi 2010 El Hupei el ze una provinsa de ła Cina sentral.El confina a nord ko el Henan, a est ko el Anhuei, a sudest ko el Ciaṅši, a sud ko el Hunan, a ovest ko Coṅkiṅ e a nordovest ko el Šenši. Ła provinsia ła se distrira par 740 km da ovest a est e par 470 km da nord a sud. El Hupei konprende a el sentro e al sud ła gran piana ałuvionałe de el mèdio korso del Fiume Azuro , sirkondada da tute łe bande da riłievi: a ovest se trova i Munti Vudaṅ de sirka 1600 m, i Munti Jing de sirka 1900 m, i Munti Daba de sirka 3100 m, e i Munti Vu; a nord i Munti Toṅbai, a nordest i Munti Dabié de sirka 1700 m, a sudest i Munti Mufu de sirka 1600 m. I do fiumi pi' inportanti i ze el Fiume Azuro ke el skore par pi' de 1000 km da ovest a est, e el so afluente Han ke el riva da nordovest, indove i se inkontra ła se trova ła Piana de Jiaṅhan. El teritorio el ze karaterizà da un muco de łagi, i pi' inportanti i ze el Łago Łiaṅzi e el Łago Hoṅ a sudest. El ze karaterizà da klima subtropegal ko kuatro distinte stajon, istà kalde e umede e inverni freski e suti. Ła ła provinsa de el Hupei ła ga tre łivełi de sudivizion: prefeture , sudivideste daspò in kontee , sudivideste da ultimo in sità . 13 rejon aministrative a łivel de prefetura , de łe kuałi: 12 sità ko de prefetura e 1 prefetura autonoma 103 rejon aministrative a łivel de kontea , de łe kuałi: 38 distriti munisipałi , 2 kontee autonome e 1 distreto forestal. 1220 rejon aministrative a łivel de sità , de łe kuałi: 733 sità , 201 komuni , 9 komuni etnegi e 277 soto-distreti Ła se pratega ła agrikoltura ; se estrae anka karbon, ma soratuto borace, amalgame de platino, , granati, marne, fero, fòsforo, rame, jeso, rutiło, saljema, amalagame de oro, manganeze e vanadio. Inportante ła ze ła produsion de enerzia idroełetrega par mezo de ła Diga de łe tre Gołe Łe industrie pi' tradisionałi łe ze siderurgege, metałurgege e tesiłi; łe ze drio desviłuparse industrie mekanege, ełetronege , automobiłistege e kimege.